Ντιμίτριε Σεραφείμ

Ο Ντιμίτριε Σεραφείμ (1862 – 1931) ήταν Ρουμάνος ζωγράφος Ελληνικής καταγωγής που ασχολήθηκε με τον Ακαδημαϊσμό και τον Ιμπρεσιονισμό.

 Βιογραφία 
Ο Ντιμίτριε γεννήθηκε στο Βουκουρέστι το 1862. Ο πατέρας του, Άντον Σεραφείμ (1838-1911), ήταν αγιογράφος ελληνικής καταγωγής από την Βάρνα.Pictorul Dimitrie Serafim, asociatiarespect.wordpress.com,  10 Μαίου 2019 (στα Ρουμανικά) Οι δύο αδελφοί του έγιναν επίσης αγιογράφοι.

Από το 1882 έως το 1888, σπούδασε στο Βουκουρέστι με τον Θεόδωρο Αμάν και τον Γκεόργκε Ταταρέσκου.Biographical notes @ Artlne. Αφού δεν κατάφερε να λάβει υποτροφία, η οικογένειά του του παρείχε κάποια χρήματα για να σπουδάσει στην Ακαδημία Ζυλιάν στο Παρίσι.Critical commentary by "Tudor Octavian" @ Ziarul de Duminică. Το 1892, εξέθεσε τα έργα του στο πρώτο «Salon de Arta Românească», λαμβάνοντας τελικά ένα μισθό που του επέτρεψε να επιστρέψει στο Παρίσι, όπου συνεργάστηκε με τον Ζαν-Λεόν Ζερόμ και τον Ζαν-Ζακ Χέννερ. 

Υπό την επιρροή τoυ Ταταρέσκου και του Νικολάε Γκριγκορέσκου, επικεντρώθηκε στον Ιμπρεσιονισμό, αλλά οι μεταγενέστερες σπουδές του τον έστρεψαν στον Ακαδημαϊσμό και άρχισε να προτιμά μεγάλους καμβάδες με μυθολογικά θέματα. Πολλά από τα έργα του μετά το Παρίσι έχουν χαρακτηριστεί ως "L'art pompier". 

Μετά το 1901, ήταν καθηγητής στην «Academia de Arte Frumoase» (τώρα το Εθνικό Πανεπιστήμιο Τεχνών Βουκουρεστίου), αλλά δεν ήταν ιδιαίτερα διακεκριμένος δάσκαλος. Οι πίνακές του αργότερα επικρίθηκαν από τον Πέτρου Κομαρνέσκου για το «υπερβολικό πάθος» τους.  Πολύ λίγα από τα έργα του βρίσκονται σε μουσεία.

 Παραπομπές 

 Εξωτερικοί σύνδεσμοι 

 ArtNet: Έργα του Ντιμίτριε Σεραφείμ

Κατηγορία:Ρουμάνοι ζωγράφοι
Κατηγορία:Ρουμάνοι εκπαιδευτικοί
Κατηγορία:Ρουμάνοι ελληνικής καταγωγής